Nr.12592/30.07.2025
REFERAT DE APROBARE

Subsemnata Cioc Rodica, Viceprimar al oraşului Boldeşti-Scăeni, în calitate de consilier local, în baza OUG nr.57/2019 privind Codul administrativ, precum și în baza Referatului nr.2037/29.07.2025 întocmit de Directorul Unităţii de Asistență Medico-Socială Boldeşti-Scăeni - Jr. Stîrceanu Anca,  propun spre analiza și aprobarea consiliului local “Proiectul de hotărâre privind stabilirea contribuțiilor personale ale beneficiarilor de servicii furnizate de Unitatea de Asistenta Medico-Sociala Boldești-Scăeni”
În baza O.U.G. nr.57/2019 privind Codul administrativ, a H.G. nr.412/2003 pentru aprobarea Normelor privind organizarea, funcționarea și finanțarea unităților de asistență medico-sociale,  H.G. nr.459/2010 pentru aprobarea standardului de cost/an pentru servicii acordate în unitățile de asistență medico-sociale și a unor normative privind personalul din unitățile de asistență medico-socială și personalul care desfășoară activități de asistență medicală comunitară,  modificată prin H.G. nr.932/2016 și H.G. nr.981/2018, vă prezint următoarele:
Având în vedere:
- că pentru anul 2025, Consiliul Judeţean Prahova care asigura cofinanțarea și susținerea funcţionării Unităţii de Asistență Medico-Socială conform contractului de asociere nr.3288/8.03.2007, nu a alocat fonduri bugetare;
- creșterea din ultimii ani a prețurilor la alimente, medicamente, materiale sanitare, energie, bunuri și servicii, precum și faptul că standardul de cost pentru unitățile medico-sociale stabilit prin H.G. nr.459/2010, modificat prin H.G. nr.932/2016 și H.G. nr.981/2018, a rămas nemodificat din anul 2018;
- nota de fundamentare din care reiese costul / pat / lună în valoare de 9539 lei;
- standardul de cost aprobat prin HG 981/2018 pentru Ministerul Sănătății este în valoare de 20986 lei/an/pat ce reprezintă 1749 lei/luna/pat, iar standardul de cost aprobat pentru Bugetul Local este în valoare de 38691 lei/an/pat ce reprezintă 3224 lei/luna/pat;
Ținând cont de  faptul că 70% din pacienții internați în Unitatea de Asistență Medico-Socială au domiciliul în alte localități din judeţul Prahova, iar pentru aceștia  oraşul Boldești-Scăeni nu poate suporta diferența de cost, consider că începând cu data de 1.08.2025 se impune majorarea contribuției beneficiarilor diferențiat, astfel:
· Pentru beneficiarii de servicii medico-sociale cu domiciliul în oraşul Boldeşti-Scăeni - suma de 4.500 lei/lună;
· Pentru beneficiarii de servicii medico-sociale cu domiciliul în alte localități din Judeţul Prahova - suma de 6.500 lei/lună.
În speranța aprobării, vă mulțumesc anticipat!

Viceprimar,
Cioc Rodica

